
Casa do Concello
Avda. Algeciras, 34
15510 Neda
(A Coruña)
Tfno.: 981 380 039 Fax.: 981 385 600
https://sede.neda.gal
Bases reguladoras da concesión de axudas para o transporte universitario/FP
Primeira: O obxecto das presentes bases é regular las normas que rexerán a concesión de axudas de transporte para alumnos matriculados en centros universitarios ou equivalentes, en ciclos formativos da formación profesional, bacharelato, ou outros cursos de formación ocupacional o profesional que habiliten para o desempeño dunha profesión o oficio, para o vixente curso académico, que efectúa o Concello de Neda, como acción de fomento destinada ás familias con escasos recursos económicos. 
A convocatoria ds subvencións reguladas nestas bases efectuarase con cargo á aplicación orzamentaria 326.48003. O importe consignado para esta finalidade no orzamento do exercicio 2026 é de 2.000,00 €.
Segunda: Poderán solicitar estas axudas aqueles que reúnan os seguintes requisitos: 
1) Estar empadroado no Concello de Neda cunha antelación mínima de seis meses.
2) Estar ó corrente no pago dos tributos municipais, no intre de presenta-la solicitude, salvo que se reúnan os requisitos para ser beneficiario de subvencións de integración social. 
3) Estar matriculado para o vixente curso académico nun centro universitario ou equivalente, ou en ciclos formativos da formación profesional, bacharelato ou en cursos de formación ocupacional o profesional dependendo da modalidade de axuda. 
4) Pertencer a unha unidade familiar no caso das axudas para transporte de estudantes cunha renda per cápita mensual non superior ao 1,5% IPREM. 
Enténdese como renda per cápita mensual a suma dos ingresos anuais obtidos por todos os membros que conforman a unidade familiar, dividido polo número de membros da unidade familiar. 
Terceira: As solicitudes de subvención deberán presentarse no Rexistro Xeral do Concello acompañadas dos seguintes documentos: 
a. Fotocopia compulsada do DNI do solicitante e dos alumnos beneficiarios. 
b. Fotocopia compulsada do libro de familia e/ou título de familia numerosa en caso de telo. 
c. Fotocopia compulsada do resgardo da matrícula do vixente curso escolar.  
d. Fotocopia compulsada da renda do exercicio anterior ao da convocatoria. 
	e. Certificado de empadroamento no Concello de Neda. 
f. Xustificantes de ingresos económicos da unidade familiar maiores de 18 anos, segundo o caso: fotocopia da última declaración da renda, nóminas, certificación do organismo competente (INEM, Xunta, Seguridade Social.) se recibise algunha prestación o pensión (RISGA, PNC, viudedade, orfandade, xubilación,..), xustificantes de pensións, certificado de empresa, etc. A renda familiar deberá ser acreditada por todos os membros que figuren empadroados e residan no mesmo enderezo e que obteñan ou non ingresos de calquera natureza. 
 g. Fotocopia da última Declaración da Renda ou, no caso de non ter obriga de presentala, certificado negativo da Administración de Facenda cos datos fiscais de todos/as os/as convivintes maiores de 18 anos, ou declaración xurada no mesmo senso e cos mesmos requisitos. 
h. Declaración xurada de ingresos irregulares no modelo que se achega xunto ó modelo de solicitude. 
i. Calquera outra documentación acreditativa de situacións declaradas polos solicitantes, tales como: separación ou divorcio, discapacidade ou minusvalía, carné de familia numerosa, etc. 
En caso de non aportarse documentación acreditativa para el concepto de ingresos anuais, non poderá outorgarse puntuación. No caso de contradición nos datos sobre propiedades, situación económica e nivel de vida, solicitarase informe de signos externos de riqueza.
j. Declaración de outras axudas obtidas polo mesmo concepto, sen que en ningún caso o importe a subvencionar  poda superar o gasto realizado. A omisión desta declaración cando exista determinará a exclusión da solicitude. En caso de ter solicitada beca o axuda o estudo, deberán presentar resolución da mesma no prazo de 15 días dende a súa concesión.
Cuarta: O prazo de presentación das solicitudes é de vinte días naturais, contados a partir do día seguinte á publicación da convocatoria no Boletín Oficial da Provincia.
Quinta: Logo da proposta do Concelleiro/a responsable, o órgano competente resolve o seu outorgamento, segundo o baremo seguinte: 
	BAREMO

	R.P.C./MES
	% axuda sobre coste transporte

	Inferior ao IPREM
	90%

	Entre IPREM e 1,5% IPREM
	60%

	Superior a 1,5% IPREM
	30%


Sexta As axudas repartiranse entre os beneficiarios/as ata o límite do crédito orzamentario da aplicación presupostaria 326-48003, reducindo proporcionalmente as axudas concedidas no caso de que estas superen o importe do crédito orzamentario autorizado, e sen que en ningún caso o importe das axudas poda exceder da cantidade de 500 euros. No caso de empate eliminaranse aqueles que teñan unha renda per cápita anual que sexa maior.
Sétima: A resolución da concesión será notificada ó interesado no prazo de tres meses, unha vez expirado o prazo de presentación de solicitudes. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan.
Oitava: Procederá o reintegro total ou parcial das cantidades percibidas e a esixencia dos xuros de mora correspondentes dende o momento do pago da subvención ata a data na que se acorde a procedencia do reintegro nos casos e cos requisitos establecidos nos artigos 36 e 37 da Lei 38/2003, Xeral de Subvencións.
Para os casos non previstos nestas bases, aplicaranse as normas xerais que regulan as bases para a execución do orzamento xeral do Concello de Neda. 

Vila de Neda, na data da sinatura dixital
O alcalde
Ángel Alvariño Saavedra
Mediante o Código de verificación (CVD) impreso no lateral esquerdo deste documento, pode Vde. verificar a integridade autenticidade do mesmo na sede electrónica municipal: https://sede.neda.gal

